Dr Pepper

Dr Pepper, AEBetako freskagarri karbonatu ezagun bat da. Cadbury Schweppes multinazionalaren barnean dagoen Dr Pepper Snapple Group Inc. edari enpresak ekoiztu eta merkaturatzen du. Izena Charles T. Pepper estatubatuar mediku eta zirujau konfederatuen omenez darama.

1880ko hamarkadan, Charles C. Aldertonek Texas estatuko Waco hirian sortu eta 1885ean lehenbizikoz zerbitzatua izan zen. 1904an herrialde osoan zehar saltzen hasi zen. Gaur egun mundu osoan zehar saltzen da, nahiz eta nagusiki AEBetan ezaguna izan.

 Kanpo estekak 
 Webgune ofiziala 

Kategoria:Freskagarriak
Kategoria:Ameriketako Estatu Batuetako edariak
Kategoria:1885ean sortutako enpresak